અમ્યુકો તંત્રના સરકારના ઇશારે દાખવાયેલા અન્યાયી વલણને લઇ પાટીદાર અનામત આંદોલન સમિતિએ પણ નારાજગી વ્યકત કરી હતી. તો, આજે આ જ મામલે હાર્દિક પટેલે પોતાનું વલણ સ્પષ્ટ કર્યું હતું કે, સરકાર કે તંત્ર ઉપવાસના સ્થળની મંજૂરી આપે કે ન આપે પરંતુ આમરણાંત ઉપવાસ તો નિકોલમાં જ થશે. હાર્દિક પટેલના આ હુંકાર બાદ હવે આગામી દિવસોમાં આ વાત અહમની લડાઇ અને ઘર્ષણ પેદા થવાની ચર્ચા ઉઠી રહી છે, જેને લઇ તંત્ર અત્યારથી જ સતર્ક થઇ ગયું છે.